נואה בק

נואה טימותי בק (באנגלית: Noah Timothy Beck; נולד ב-4 במאי 2001) הוא ידוען רשת אמריקאי המוכר בעיקר בפעילותו ברשת החברתית טיקטוק. בשנת 2019 שיחק בק כקשר בקבוצת הכדורגל של אוניברסיטת פורטלנד, Portland Pilots .

== ראשית חייו ==
בק נולד ב-4 במאי 2001 בעיר פאוריה שבמדינת אריזונה בארצות הברית.<ref></ref> בצעירותו למד בתיכון איירונווד שבעיר גלנדייל שבמדינה, ושיחק בקבוצת הכדורגל לנוער SC del Sol מפיניקס.<ref name=":1"></ref> בין השנים 2014 ל-2017, בעת שהתגורר באריזונה, הוא שימש כקפטן קבוצת הנוער הלאומית המשחקת במסגרת תוכנית הפיתוח האולימפית לכדורגל (ODP) של ארצות הברית. בהמשך הוא עבר למדינת יוטה, שם העביר את השנתיים האחרונות שלו בתיכון, ושיחק באקדמיית הנוער של קבוצת הכדורגל ריאל סולט לייק.<ref name=":1" />

בשנת 2019 החל בק ללמוד באוניברסיטת פורטלנד , שם בנוסף שיחק כקשר בקבוצת הכדורגל, המהווה חלק ממועדון האתלטיקה של האוניברסיטה, Portland Pilots .<ref name="Spangler"></ref> עם זאת, בשל מגפת הקורונה הוא נשר מלימודיו לאחר הסמסטר השני שלו בשנת הלימודים הראשונה.<ref name=":1" />

== קריירה ==
בשנת 2020, במהלך מגפת הקורונה, בק הצטרף לרשת החברתית טיקטוק בזמן שהיה בהסגר. תוך חודש בלבד הסרטונים שהעלה החלו להפוך לוויראליים. נכון ליולי 2023, לבק יש 33.9 מיליון עוקבים בטיקטוק, 8.6 מיליון באינסטגרם ומעל ל-1.5 מיליון מנויים ביוטיוב.<ref name="Spangler" /><ref name=":1" /> בין התכנים השונים של בק נמנים סרטוני ריקוד ומערכונים לצד קטעי שיר<nowiki/>ים, סרט<nowiki/>ים ותוכניות טלוויזיה.<ref name=":1" /> ביוני 2020, הוא הצטרף לבית ידועני הרשת "The Sway House", לאחר שפנה אליו חברו בלייק גריי.<ref></ref> בשהותו שם צילם בק סרטונים יחד עם הידוענים אחרים ובהמשך יצר שיתופי פעולה עם חלקם.<ref name=":1" /><ref></ref><ref name="Widjojo"></ref> בנובמבר 2020 נמתחה על בק ביקרות מצד מעריציו, על שגבה תשלום עבור סרטונים משותפים ("דואטים"), אם כי בהמשך הוא הבהיר כי תשלומים אלה הם חלק מעסקאות פרסום שלו עם מותגים שונים.<ref></ref> בשנת 2020 טיקטוק כללה את בק ברשימת עשרת יוצרי התוכן פורצי הדרך של השנה.<ref name=":1" />

בתחילת 2021 סיפר בק כי הוא נרשם לשיעורי משחק.<ref name=":1" /> ב-22 בינואר באותה שנה עלתה לשידור מיני-סדרה בת שישה פרקים בשם "Noah Beck Tries Things", הסוקרת את שגרת חייו בלוס אנג'לס כיוצר תוכן.<ref name="Spangler" /><ref name=":1" /> במרץ 2021 הופיע בק על השער הדיגיטלי של מגזין הגברים VMan .<ref></ref><ref></ref> באותה שנה, בק היה אורח כבוד בתצוגת בגדי הגברים של המותג לואי ויטון.<ref></ref> בנוסף, הוא כיכב בווידאו קליפ לשיר "Love Race" של משין גאן קלי.

ב-24 בספטמבר 2022, בק השתתף במשחק צדקה שאורגן על ידי קבוצת היוטיוברים Sidemen, והתקיים באצטדיון The Valley של קבוצת הכדורגל צ'ארלטון אתלטיק, הממוקם בלונדון. במהלך המשחק גויסו לצדקה מעל למיליון ליש"ט. בק סיפק שני בישולים ב-83 דקות משחק.

בשנת 2023 ביצע הופעת אורח בסדרת הטלוויזיה "דוקטור דוגי קאמלואה" <small>(אנ')</small> מבית דיסני+, המבוססת על הסיטקום הרפואי משנות התשעים "דוגי האוזר". 

== חיים אישיים ==
החל מספטמבר 2020 בק היה במערכת יחסים עם הטיקטוקרית דיקסי ד'אמליו.<ref name="Widjojo" /> בדצמבר 2020, השניים ספגו ביקורת מצד מעריציהם על שיצאו לחופשה בעיר נסאו שבאיי בהאמה במהלך מגפת הקורונה. בק השיב כי הוא היה צריך "להתנתק",<ref name="Spangler" /> ופירט כי הם התנהגו בזהירות, טסו במטוס פרטי, והתארחו במלון שהיה ריק ברובו.<ref></ref> בסוף 2021 ד'אמליו ובק נפרדו לראשונה ומאוחר יותר חזרו, עד שבסוף 2022 הם נפרדו סופית.<ref></ref>

בק הוא אוהד של מועדון הכדורגל האנגלי מנצ'סטר יונייטד, והוא אוהד את הכדורגלן כריסטיאנו רונאלדו.<ref></ref>

== פרסים ומועמדויות ==
{| class="wikitable sortable plainrowheaders"
! scope="col" |שנה
! scope="col" |פרס
! scope="col" | מועמד
! scope="col" | קטגוריה
!תוצאה
! class="unsortable" scope="col" |הערות
|-
| 2021
! scope="row" |פרסי ה-MIAW של MTV 
|עצמו
| יוצר גלובלי
|
| style="text-align:center;" | <ref></ref>
|}

== ראו גם ==
* חשבונות הטיקטוק הנעקבים ביותר

== קישורים חיצוניים ==

== הערות שוליים ==

קטגוריה:טיקטוקרים אמריקאים
קטגוריה:יוטיוברים אמריקאים
קטגוריה:כדורגלני ריאל סולט לייק
קטגוריה:אמריקאים שנולדו ב-2001